alexandrainst/scandi-wiki huggingface dataset:
Balistica

Balistica er en slekt av biller som ligner smellere (Elateridae).

Utseende 
Små (ca. 4 millimeter), slanke, brunlige råtevedbiller. Oversiden er nokså tett punktert. Hodet er forholdsvis lite og lett nedoverbøyd. Antennene er 11-leddete, ganske lange. Brystskjoldet (pronotum) er rundet, noe hvelvet, med en midtfure og uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.

Levevis

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Dirhagini Reitter, 1911
 Slekten Balistica Motschulsky, 1861
 Balistica cuneiforma Otto, 2016 
 Balistica distincta Fleutiaux, 1899
 Balistica elongata Fleutiaux, 1923
 Balistica foveata (Broun, 1881)
 Balistica mimae Muona, 1993 - fossil art
 Balistica miyatakei Hisamatsu, 1955
 Balistica picipes Motschulsky, 1861
 Balistica vicina Fleutiaux, 1899

Referanser

Eksterne lenker 
 Bilde av Balistica elongata
 

Biller formelt beskrevet i 1861
Råtevedbiller
Jeanne Richard

Jeanne Richard (født 13. april 2002) er en fransk skiskytter, som representerer klubben Les Gets SC.

Idrettskarriere 
Hun representerer Frankrike under Vinter-OL for ungdom 2020. Der kom hun på andreplass på normaldistansen, med to bom på de fire skytingene, bak Alena Mokhova fra Russland, og med Yuliya Kavaleuskaya fra Hviterussland på tredjeplass. Hun deltok også i singel miksstafett, der hun gikk sammen med Mathieu Garcia, og vant denne øvelsen.

Referanser

Eksterne lenker 
 
  Profil hos Vinter-OL for ungdom 2020 

Franske skiskyttere
Deltakere under Vinter-OL for ungdom 2020
Linda Zingerle

Linda Zingerle (født 14. september 2002) er en italiensk skiskytter, som representerer klubben ASV Antholzertal.

Idrettskarriere 
Hun representerer Italia under Vinter-OL for ungdom 2020. Der kom hun på tiendeplass på normaldistansen, med seks bom på de fire skytingene. Alena Mokhova fra Russland vant denne distansen. Hun deltok også i singel miksstafett, der hun gikk sammen med Marco Barale, og fikk sølv på denne øvelsen.

Referanser

Eksterne lenker 
 
  Profil hos Vinter-OL for ungdom 2020 

Italienske skiskyttere
Deltakere under Vinter-OL for ungdom 2020
Personer fra Innichen
Franciska Clausen-medaljen

Franciska Clausen-medaljen (dansk: Franciska Clausen Medaljen) er en dansk hedersbevisning som deles ut av Det Kongelige Akademi for de Skønne Kunster. Prisen ble innstiftet i 2016 og er oppkalt etter billedkunstneren Franciska Clausen. Den er ment å «.. udmærke et menneske, der har lavet et enkeltstående værk af fremragende kunstnerisk kvalitet inden for den frie eller bundne kunst.»

Mottakere 
 2019 – Kirsten Astrup, billedkunstner, for verket «Urolige hjerte»
 2019 – Kim Lenschow Andersen og Søren Thirup Philmann, arkitekter, for Studielandsbyen i Aarhus
 2017 – Johan Gjøde og Niels Bjørn Povlsgaard, arkitekter, for Den Uendelige Bro  i Aarhus
 2017 – Marie Søndergaard Lolk, billedkunstner, for utstillingen TEMPLATE

Referanser 
 

Danske kulturpriser
Utmerkelser etablert i 2016
2016 i Danmark
Cratophyrtus

Carabus (Cratophyrtus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Nokså store, slanke, litt metallisk fargede jordløpere. Kjevene er store og kraftige, omtrent så lange som resten av hodet, som er omtrent firkantet med to ovale groper foran.  Pronotum er rundet, såvidt innbuktet foran de rundede bakhjørnene, kraftig punktert, med en tynn midtfure. Dekkvingene er ovale, ganske hvelvede, med litt ujevn lengdeskulptur.

Levevis 
Artene kan finnes både i skog og i åpne landskaper.

Utbredelse 
Underslekten er utbredt i Sentral-Asia (Usbekistan, Tadsjikistan, Kirgisistan og Kasakhstan).

Systematisk inndeling 

Listen følger i hovedsak 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cratophyrtus Reitter, 1896
  Carabus (Cratophyrtus) hauseri Reitter, 1894 - Kirgisistan
  Carabus (Cratophyrtus) katajevi Gottwald, 1989 - trolig et synonym for Carabus turcosinensis
  Carabus (Cratophyrtus) kaufmanni Solsky, 1874 - Kirgisistan, Tadsjikistan
 Carabus (Cratophyrtus) kaufmanni kaufmanni Solsky, 1874
 Carabus (Cratophyrtus) kaufmanni lebedewianus Breuning, 1933
 Carabus (Cratophyrtus) kaufmanni microcratophyrtus Kalab, 1996
 Carabus (Cratophyrtus) kaufmanni segregatoformis Obydov, 2001
 Carabus (Cratophyrtus) kaufmanni segregatus A.Morawitz, 1886
  Carabus (Cratophyrtus) medvedevi Kryzhanovskij, 1968 - Kasakhstan, Kirgisistan, Usbekistan
 Carabus (Cratophyrtus) medvedevi dzhebaglicus Gottwald, 1989
 Carabus (Cratophyrtus) medvedevi medvedevi Kryzhanovskij, 1968
  Carabus (Cratophyrtus) nikolajevi Kabak, 1998 - Kirgisistan
  Carabus (Cratophyrtus) turcosinensis Mandl, 1955 - Kasakhstan, Kirgisistan, Usbekistan

Referanser

Eksterne lenker 

 
 

jordløpere
Sentral-Asias insekter
Biller formelt beskrevet i 1896
Cryptocarabus

Carabus (Cryptocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Nokså store, brede, svarte jordløpere. Kjevene er store og kraftige, noe kortere enn resten av hodet, som er omtrent firkantet med to ovale groper foran.  Pronotum er rundet, ikke innbuktet foran de rundede bakhjørnene, kraftig punktert langs ytterkantene, med en tynn midtfure. Dekkvingene er ovale, ganske hvelvede, med fin lengdeskulptur.

Levevis 
Artene kan finnes både i skog og i åpne landskaper.

Utbredelse 
Underslekten er utbredt i Sentral-Asia (Kina, Kirgisistan og Kasakhstan).

Systematisk inndeling 

Listen følger i hovedsak 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cryptocarabus Reitter, 1896
  Carabus (Cryptocarabus) iliensis Kabak, 1994 - Kasakhstan
  Carabus (Cryptocarabus) kadyrbekovi Kabak, 1994 - Kasakhstan
  Carabus (Cryptocarabus) kasantsevi Kabak, 1993 - Kasakhstan
  Carabus (Cryptocarabus) kirghisorum Kryzhanovski, 1953 - trolig et synonym for Carabus mullerellus
  Carabus (Cryptocarabus) lindemanni Ballion, 1878 - Kasakhstan
  Carabus (Cryptocarabus) mullerellus Beheim & Breuning, 1943 - Kina
  Carabus (Cryptocarabus) munganasti Reitter, 1909 - Kina
  Carabus (Cryptocarabus) sacarum Kabak, 1998 - Kasakhstan
  Carabus (Cryptocarabus) sororius Morawitz, 1886 - Kina
  Carabus (Cryptocarabus) subparallelus (Ballion, 1878) - Kasakhstan, Kirgisistan
  Carabus (Cryptocarabus) tsharynensis Kabak, 1994 - Kasakhstan
  Carabus (Cryptocarabus) turkestanus Breuning, 1928 - Kasakhstan, Kirgisistan
 Carabus (Cryptocarabus) turkestanus alexandrensis Deuve, 2003
 Carabus (Cryptocarabus) turkestanus merkensis Kabak, 1992
 Carabus (Cryptocarabus) turkestanus robusticollis Deuve, 2003
 Carabus (Cryptocarabus) turkestanus turkestanus Breuning, 1928

Referanser

Eksterne lenker 
 

Jordløpere
Kinas insekter
Biller formelt beskrevet i 1896
Kongelig høyhet

Kongelig høyhet er en verdighetstittel som tildeles medlemmer av et kongehus som har plass i arvefølgen til tronen, ofte prinser og prinsesser.

Som kongelig høyhet regnes også gemalen til en regjerende dronning, samt gemalinnen til en konge dersom hun ikke har dronningtittel. Konger og dronninger tituleres majestet, men storhertuger er kongelige høyheter.

En kongelig høyhet omtales Deres Kongelige Høyhet i annen person og Hans Kongelige Høyhet eller Hennes Kongelige Høyhet (begge forkortet H.K.H.) i tredje person.

Når to eller flere slike tittelinnehavere omtales i flertall, brukes gjerne forkortelsen DD.KK.HH., Deres Kongelige Høyheter.

I entall ble i første del av 1900-tallet kun den ubøyde formen benyttet, men senere har det blitt et skille for mannlige og kvinnelige bærere. Nå anser Språkrådet at den ubøyde formen er uvanlig.

Se også
 Høyvelbårenhet
 Eminense
 Eksellense

Referanser

Monarki
Titler
Cychrostomus

Carabus (Cychrostomus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Nokså store, avlange, svarte jordløpere. Kjevene er store og forlengede, omtrent så lange som resten av hodet, som er omtrent firkantet med skarpe ribber på sidene.  Pronotum er rundet, ikke innbuktet foran de rundede bakhjørnene, kraftig punktert langs ytterkantene, med en tynn midtfure. Dekkvingene er ovale, ganske hvelvede, med uregelmessig, litt læraktig skulptur.

Levevis 
Artene kan finnes både i skog og i åpne landskaper.

Utbredelse 
Underslekten er utbredt i Kina.

Systematisk inndeling 

Listen følger i hovedsak 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cychrostomus Reitter, 1896
  Carabus (Cychrostomus) anchocephalus Reitter, 1896 
 Carabus (Cychrostomus) anchocephalus anchocephalus Reitter, 1896
 Carabus (Cychrostomus) anchocephalus huzhubeiensis Deuve, 2009
 Carabus (Cychrostomus) anchocephalus lanzhouensis Deuve, 1991
 Carabus (Cychrostomus) anchocephalus tongrenicus Deuve, 2007
  Carabus (Cychrostomus) pseudoprosodes Semenov & Znojko, 1932

Referanser

Eksterne lenker 
 Bilde av Carabus (Cychrostomus) anchocephalus
 

Jordløpere
Kinas insekter
Biller formelt beskrevet i 1896
Cyclocarabus

Carabus (Cyclocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Middelsstore, avlange, blankt svarte jordløpere uten metallglans. Kjevene er store og kraftige, noe kortere enn resten av hodet, som er omtrent firkantet med ribber på sidene.  Pronotum er rundet, nesten ovalt, ikke innbuktet foran de rundede bakhjørnene, kraftig punktert langs ytterkantene, med en knapt synlig midtfure. Dekkvingene er ovale, ganske hvelvede, med gasnke fine punktrader.

Levevis 
Artene kan finnes både i skog og i åpne landskaper.

Utbredelse 
Underslekten er utbredt i Sentral-Asia (Kasakhstan, Kirgisistan, Usbekistan).

Systematisk inndeling 

Listen følger i hovedsak 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cyclocarabus Reitter, 1896
 Carabus (Cyclocarabus) aulacocnemus Semenov, 1896 - Kasakhstan, Kirgisistan, Usbekistan
 Carabus (Cyclocarabus) aulacocnemus aulacocnemus Semenov, 1897
 Carabus (Cyclocarabus) aulacocnemus galinae Obydov, 2003
 Carabus (Cyclocarabus) aulacocnemus karatavensis Kryzhanovskij, 1953
 Carabus (Cyclocarabus) aulacocnemus martynovi Semenov & Znojko, 1932
 Carabus (Cyclocarabus) aulacocnemus minusculus Semenov, 1903
 Carabus (Cyclocarabus) aulacocnemus nurbeki Kalab, 1997
 Carabus (Cyclocarabus) aulacocnemus pseudokaratavensis Deuve & Kalab, 1993
 Carabus (Cyclocarabus) aulacocnemus uzbek Deuve & Kalab, 1992
 Carabus (Cyclocarabus) belousovi Kabak, 1992 - Kasakhstan
 Carabus (Cyclocarabus) brosciformis Semenov, 1896 - Usbekistan
 Carabus (Cyclocarabus) karaterekensis Kaláb, 1996 - Kirgisistan
 Carabus (Cyclocarabus) karaterekensis hemicallisthenes Kabak & Kalab, 1997
 Carabus (Cyclocarabus) karaterekensis karaterekensis Kalab, 1996
 Carabus (Cyclocarabus) mniszechii Chaudoir, 1852 - Kasakhstan
 Carabus (Cyclocarabus) namanganensis Heyden, 1886 - Kasakhstan, Kirgisistan, Usbekistan
 Carabus (Cyclocarabus) namanganensis aksarsaiensis  Deuve, 2001
 Carabus (Cyclocarabus) namanganensis namanganensis  Heyden, 1886
 Carabus (Cyclocarabus) namanganensis sidzhakensis  Deuve, 1991
 Carabus (Cyclocarabus) namanganensis vernus  Semenov & Znojko, 1932
 Carabus (Cyclocarabus) pseudolamprostus Kaláb, 1996 - Kirgisistan
 Carabus (Cyclocarabus) pskemicus Deuve & Kaláb, 1993 - Usbekistan
 Carabus (Cyclocarabus) pullus Semenov & Znojko, 1932 - Kirgisistan
 Carabus (Cyclocarabus) zarudnyi Semenov & Znojko, 1932 - Usbekistan

Referanser

Eksterne lenker 
 Bilder av noen av artene
 

Jordløpere
Kasakhstans insekter
Kirgisistans insekter
Usbekistans insekter
Biller formelt beskrevet i 1896
Cytilocarabus

Carabus (Cytilocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Middelsstore, avlange, blankt svarte jordløpere uten metallglans. Kjevene er store og kraftige, noe kortere enn resten av hodet, som er omtrent fikantet.  Pronotum er rundet, knapt innbuktet foran de rundede bakhjørnene, kraftig punktert langs ytterkantene, med en fin midtfure. Dekkvingene er ovale, ganske hvelvede, med uregelmessige rader av store groper.

Levevis 
Artene kan finnes både i skog og i åpne landskaper.

Utbredelse 
Underslekten er utbredt i Russland, Tyrkia, Armenia, Georgia og Iran.

Systematisk inndeling 

Listen følger i hovedsak  Artene blir ofte plassert i underslekten Oreocarabus.

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cytilocarabus Reitter, 1896
 Carabus (Cytilocarabus) cribratus Quensel in Schönherr, 1806 - Russland, Tyrkia, Armenia, Georgia
 Carabus (Cytilocarabus) cribratus cribratus Quensel in Schönherr, 1806
 Carabus (Cytilocarabus) cribratus echarouxi Lassalle, 1996
 Carabus (Cytilocarabus) cribratus mahouxi Ledoux, 1972
 Carabus (Cytilocarabus) cribratus porrectangulus Géhin, 1885
 Carabus (Cytilocarabus) cribratus pulumuricus Cavazzuti, 1994
 Carabus (Cytilocarabus) cribratus submahouxi Deuve, 2008
 Carabus (Cytilocarabus) gemellatus Ménetries, 1832 - Iran

Referanser

Eksterne lenker 
 Bilder av noen av artene
 

Jordløpere
Kasakhstans insekter
Kirgisistans insekter
Usbekistans insekter
Biller formelt beskrevet i 1896
Petter Waldemar Nohr Unstad

Petter Waldemar Nohr Unstad (født 9. oktober 1990) er en norsk låtskriver og musiker, best kjent som medlem av rockebandet Kråkesølv fra Bodø. Han har også spilt med en rekke norske musikere, blant annet Bigbang, Øystein Greni, Kari Bremnes og Lars Bremnes. Han er sønn av gitarist og artist Terje Nohr, og bror av bandkollega Kristoffer Magnus Nohr Unstad.

Karriere

Kråkesølv 
Unstad har vært med i Kråkesølv fra Bodø siden starten i desember 2007. Han spiller bass og er en av tre vokalister i gruppen. Han står blant annet bak låter som "Nordavind mot varme kinn", "Glømte barndomsminna", "Ikke rart vi blir sprø", "Du mein det som en trøst" og "Steinvinga". På noen låter bidrar han også med akustisk og elektrisk gitar. Unstad har regissert musikkvideoen til "Steinvinga".

NOHR 
I april 2016 ga Unstad ut Offer/bøddel, hans første album under artistnavnet NOHR. Tekstene på albumet er inspirert av romantrilogien Bestialitetens historie av forfatteren Jens Bjørneboe. Bigbang-trommeslager Olaf Olsen bidrar på tre av låtene, mens Unstad og medprodusent Kjetil Bjelvin spiller de resterende instrumentene selv. Albumet fikk fem på terningen av Avisa Nordland, som beskrev tekstene som "[...] noe av det sterkeste og beste som er utgitt av en norsk artist noensinne."

Andre prosjekter 
Unstad er kreditert som tekstforfatter på låten "Nu har du mæ" av Sondre Justad. Han og Justad gikk i samme klasse på vidergående.

Siden 2017 har Unstad spilt bass i bandet til Kari Bremnes.

Idrett 
Unstad spilte fotball for barndomsklubben IK Junkeren i HÅNO-serien i noen sesonger. 28. mai 2012 brøt han blant annet seiersrekken til Mjølner 2 med ei scoring på Narvik stadion.

Han deltar også i maratonløp, og ble 10. mars 2019 beste nordmann under Barcelona maraton med tiden 2:43:20.

Diskografi

Kråkesølv 

 Trådnøsting (2009)
 Bomtur til jorda (2010)
 Alle gode ting (2012)
 Kråkesølv (2014)
 Pangea (2016)
 Force majeure (2020)

NOHR 

 Offer/bøddel (2016)

Referanser 

Norske bassister
Personer fra Bodø kommune
Kaptein Sabeltann og den magiske diamant

Kaptein Sabeltann og den magiske diamant er en dataanimasjonsfilm basert på teaterforestilling av Terje Formoe på samme navn. DVD-en kom ut januar 2020 og boka kom ut samtidig med kinofilmen i 2019.

Filmen vant publikumsprisen Folkets Amanda under Amandaprisen 2020. Den har i tillegg vært nominert til Kanonprisen 2019 i klassen beste lyddesign (Baard H. Ingebretsen og Tormod Ringnes) og til Amandaprisen 2020 i klassene beste barnefilm og beste visuelle effekter ().

Handling 
Den livsfarlige jungelfyrsten Maga Kahn og den onde dronning Sirikit har endelig fått tak i den magiske diamant. Ryktet sier at den kan oppfylle ønsker ved fullmåne. Maga Kahn drømmer om å kunne tåle sol slik at han fritt kan bevege seg ut av den mørke jungelen, men innen måneskinnet kommer blir diamanten stjålet av guttungen Marco. En rasende Maga Kahn sender alle sine apesoldater ut i jungelen for å jakte på guttungen. Den magiske diamant må tilbake, koste hva det koste vil! Samtidig har Pinky slått seg til ro i Kjuttaviga og lever bekymringsløse dager, mens Sunniva kjeder seg og drømmer om eventyr. Eventyret kommer fra uventet hold når Kaptein Sabeltann og hans mest betrodde menn plutselig dukker opp. Snart befinner Pinky og Sunniva seg om bord på Den Sorte Dame i et vanvittig kappløp for å finne den magiske diamant.

Medvirkende

Sanger

Referanser

Eksterne lenker 
 

Kaptein Sabeltann
Dataanimasjon
Norske animasjonsfilmer
Sjørøverfilmer
Filmer fra 2019
Amandaprisen 2020
Vinnere av Folkets Amanda-prisen‎
Kristoffer Magnus Nohr Unstad

Kristoffer Magnus Nohr Unstad (født 1988) er en norsk låtskriver og musiker fra Bodø, best kjent som medlem av rockebandet Kråkesølv. Han spiller gitar og er en av tre vokalister i gruppen. Han har også spilt i bandet Cold mailman.

Høsten 2019 ga Nohr Unstad ut singelen "Den nye sosialismen" under artistnavnet Kjempe-Yes.

Nohr Unstad er utdannet barnehagelærer. 
Nohr Unstad er sønn av gitarist og artist Terje Nohr og bror av bandkollega Petter Waldemar Nohr Unstad.

Kråkesølv 
Nohr Unstad var med å starte Kråkesølv i desember 2007, og har vært med på samtlige album siden Trådnøsting. Gruppen vant Spellemann i kategorien årets popgruppe for Bomtur til jorda i 2011. Nohr Unstad synger blant annet på låten «Skredder».

Diskografi

Kråkesølv 

 Trådnøsting (2009)
 Bomtur til jorda (2010)
 Alle gode ting (2012)
 Kråkesølv (2014)
 Pangea (2016)
 Force majeure (2020)

Alene 
 Kjempe-Yes Den nye sosialismen (singel) (2019)

Referanser 

Norske gitarister
Norske låtskrivere
Personer fra Bodø kommune
Fødsler i 1988
Johan Häggström

Johan Häggström (født 10. mars 1992) er en svensk langrennsløper som går for Piteå Elit.

Han debuterte i verdenscupen i langrenn i 2017 på hjemmebane i Ulricehamn. I 2019 ble han en del av Sveriges elitelandslag i langrenn for herrer. Häggströms gikk inn til sin første pallplass i verdenscupen 11. januar 2020 da han kom på 3.-plass på sprint, fristil i Dresden. Han bor og studerer i Umeå. 

Under Vinter-OL 2022 i Beijing, ble han nummer 21 på 15 kilometer klassisk intervallstart.

Referanser

Kilder

Eksterne lenker 
 

Svenske langrennsløpere
Personer fra Piteå kommun
Deltakere under Ski-VM 2021
Deltakere for Sverige under Vinter-OL 2022
Langrennsløpere under Vinter-OL 2022
Svensk mesterskap i rulleskiskyting 2019

Svensk mesterskap i rulleskiskyting 2019 ble arrangert 24. og 25. august 2019, i Sollefteå.

Resultater menn

Sprint senior

Sprint junior H20-22

Sprint ungdom H18-19

Sprint ungdom H16-17

Distanse senior

Distanse junior H20-22

Distanse ungdom H18-19

Distanse ungdom H16-17

Resultater kvinner

Sprint senior

Sprint junior D20-22

Sprint ungdom D18-19

Sprint ungdom D16-17

Distanse senior

Distanse junior D20-22

Distanse ungdom D18-19

Distanse ungdom D16-17

Kilder 
 Resultater sprint
 Resultater mellomdistanse

Eksterne lenker 
 Svenska Skidskytteförbundet
 Svenska Skidskytteförbundet (ny side)

Skiskyting i 2019
Svenske mesterskap i 2019
Henry Baugh

Henry Baugh (født 13. mai 1947, død 3. januar 2020) var en norsk fotballspiller.

Han var oppvokst i Moss og spilte keeper for  der han debuterte som 16-åring.  I 1965–66 var han reserve på Norges juniorlandslag i fotball. Etter befalskole i 1966 spilte han for  noen sesonger, deretter , så  og .

Efter han flyttet til Levanger i 1974 for å studere ved Levanger lærerhøgskole, spilte Baugh for  og fikk med seg ett år med toppfotball i 1. divisjon fotball for menn 1978.  I 1980 meldte han overgang til  i Levanger.  Et lite opphold i  ble det i 1981 mens han studerte ved idrettslinja der.  

Han jobbet i det private som miljøarbeider for vanskeligstilte unge og drev Bakkan Bokollektiv frem til 2013. Senere bodde han i Sverige og i Brasil.

Referanser

Norske fotballspillere
Fotballspillere for Moss FK
Personer fra Moss kommune
Fotballspillere for Steinkjer FK
Fotballspillere for Sportsklubben Nessegutten
Fotballspillere for Vålerenga Fotball
Fotballspillere for Elverum Fotball
Antonio Maria Arrègui

Antonio Maria Arrègui (født 17. januar 1868 i Pamplona i Spania, død 1. oktober 1942) var en spansk  prest tilhørende jesuittordenen og katolsk moralteolog].

Arrègui inntrådte i jesuittordenen i 1883. Han ble kjent ved sin moralteologiske håndbok Summarium Theologiae Moralis, som kom i tyve opplag mellom 1915 og 1952 og som ble oversatt til engelsk i 1948 av Paul H. Hallett.

Verker 
 Summarium Theologiae Moralis, ad recentem codicem iuris canonici accomodatum. (1915 og hyppig deretter)

Spanske jesuitter
Katolske teologer
Spanske katolske prester
Personer fra Pamplona
Pål Jeroen Husby

Pål-Jeroen Husby (født 1971) er en norsk lege og spesialist i ortopedisk kirurgi. Medisinsk embedseksamen i Lübeck 1997. Utdannet seg til ortopedisk kirurg ved Akershus Universitetssykehus og Ullevål Universitetssykehus. Ansatt som administrerende direktør ved Martina Hansens Hospital fra 2012 til 2017.

Referanser 

Norske leger
Marcus Bryhnisveen

Marcus Kjosmoen Bryhnisveen (født 31. oktober 1994 fra Oslo) er en norsk tidligere ishockeyspiller.  Han spilte for Svenske Mörrums GoIS i Division 1. Og har også spilte på GET-nivå for Manglerud Star, Lørenskog, Stjernen og Sparta.
Moderklubben er Vålerenga Ishockey men fikk aldri spile på A-laget .

21. september 2018 rapporterte Sarpsborg Arbeiderblad at Bryhnisveen hadde testet positivt for et forbudt stoff en måned tidligere. Stoffet var en form for testosteron, og spillerens forklaring var at den positive testen trolig kunne skyldes et forurenset kosttilskudd. Saken ble videresendt til påtalenemnda i Antidoping Norge, som sendte en innstilling på fire års utestengelse til domsutvalget i Norges idrettsforbund. Domsutvalget fulgte denne innstillingen og ila en dom på 4 år. Dommen ble anket til apellutvalget. 
Bryhnisveen ble i 2019 dømt til fire års utestengelse fra Antidoping Norge etter å testet positivt for bruk av anabolt steroid.

Referanser

Kilder 
 https://www.vg.no/sport/ishockey/i/mRx9zg/ishockeyspiller-doping-utestengt-i-fire-aar

Eksterne lenker 
 

Norske ishockeyspillere
Ishockeyspillere for Vålerenga
Ishockeyspillere for Sparta Sarpsborg
Ishockeyspillere for Stjernen
Dopingsaker
Dopingsaker i ishockey
Personer fra Oslo